
ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI,TERENURI ŞI DOTĂRI DIVERSE I EST
BIROUL CLĂDIRI TERENURI I EST
NR. CT2021-003090/26.07.2021

Bd. C.D. Loga nr. 1, Timişoara, tel : +40256/408424


                                          RAPORT DE SPECIALITATE
privind aprobarea dobândirii de către Municipiul Timişoara a terenului în suprafaţă de 157 mp, înscris în CF nr. 444052 Timişoara , ce face obiectul renunţării la dreptul de proprietate, de către Iordache Marcel şi trecerea acestuia din domeniul privat al Municipiului Timişoara în domeniul public al Municipiului Timişoara

          Având în vedere Referatul de aprobare a proiectului de hotărâre  nr. CT2021-003090 din 26.07.2021 al Primarului Municipiului Timişoara şi Proiectul de hotărâre privind aprobarea dobândirii de către Municipiul Timişoara a imobilului-teren, situat în Timişoara, Cal.Urseni, nr.11, în suprafaţă de 157 mp, înscris în CF nr. 444052 Timişoara, ce face obiectul renunţării la dreptul de proprietate  de către Iordache Marcel, şi trecerea terenului respectiv din domeniul privat al Municipiului Timişoara în domeniul public al Municipiului Timişoara, facem următoarele precizări :
         Imobilul situat în Timişoara, Calea Urseni, nr.11, înscris în CF nr. 427335 Timişoara (CF vechi: 4070, top:8618/2, 8619/2), în suprafaţă de 6071 mp, constând în teren intravilan, având categoria de folosinţă: curţi construcţii şi arabil, a fost dobândit de către domnul Iordache Marcel prin succesiune, conform Certificatului de Moştenitor nr. 48/27.03.2015 eliberat în Dosar nr.54-55/2015 de Notar Public Românu Silvia din municipiul Timişoara.
          În baza Actului de dezlipire, autentificat sub nr. 1739/25.10.2016 de către Notar Public Miculescu Dănuţ-Dorin, imobilul situat în Timişoara, Calea Urseni, nr.11, dezlipesc imobilul descris mai sus, în conformitate cu Documentaţia cadastrală recepţionată de către OCPI, sub nr. 195198/05.102016 şi a Cerificatului de Urbanism nr.3710/12.09.2016, după cum urmează:
1.parcela LOT 1 cu nr.cadastral nou format: 444051, compus din: teren în intravilan în suprafaţă totală de 2919 mp, cu categorie de folosinţă: curţi construcţii şi arabil.
2.parcela LOT 2 cu nr.cadastral nou format: 444052, imobil compus din: teren intravilan pentru drum în suprafaţă de 157 mp, având categoria de folosinţă: arabil
3.parcela LOT 3 cu nr. cadastral nou format: 444053, compus din: teren intravilan în sprafaţă de 2995 mp, având categoia de folosinţă: arabil.
  
       În conformitate cu prevederile art. 562, alin.2 din Codul Civil şi Ordinul 700/2014, art. 78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în CF nr. 444050 Timişoara a fost notată prin Declaraţia de renunţare la dreptul de proprietate autentificată sub nr. 648 din 15.07.2021, la Uniunea Naţională a Notarilor Publici- Societatea Profesională Notarială “MICULESCU” de către Notar Public Miculescu Dănuţ-Dorin, domnul Iordache Marcel declară că renunţă la dreptul de proprietate asupra acestuia şi că terenul nu este grevat de sarcini sau servituţi.
          În baza art 553, alin 2, din Codul Civil , “imobilul cu privire la care s-a renunţat la dreptul de proprietate conform art. 562 alin 2, intră în domeniul privat al comunei, oraşului sau municipiului, prin hotărârea consiliului local”
         Conform art 296 din Ordonanţa de Urgenţă nr. 57/2019 ”(2)Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeşean, respectiv a Consiliului General al Municipiului Bucureşti ori a consiliului local al comunei , al oraşului sau al municipiului, după caz”
În concluzie, propunem spre analiza Comisiilor din cadrul Consiliului Local al Municipiului Timişoara, iniţierea unui proiect de hotărâre privind aprobarea dobândirii de către Municipiul Timişoara , în domeniul privat, al terenului situat în Timişoara , înscris în CF 444052 Timişoara, în suprafaţă de 157 mp şi trecerea terenului respectiv din domeniul privat al Municipiului Timişoara în domeniul public al Municipiului Timişoara, având destinaţia de drum.
           Având în vedere prevederile legale expuse în prezentul raport, apreciemcă proiectul de hotărâre menţionat, mai sus, îndeplineşte condiţiile pentru a fi supus dezbaterii şi aprobării în plenul consiliului local.

